Store (gjerne ca. 40 millimeter), slanke, brune trebukker. Oversiden er forholdsvis blank. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Pronotum er tydelig smalere enn dekkvingene, gjerne noe tverr-rynket. Dekkvingene er nesten parallellsidige. Beina er forholdsvis lange.